শত বাধাবিপত্তি পেরিয়ে, পরাধীনতার শিকল ছিঁড়ে কুসংস্কার দুই পায়ে মাড়িয়ে জরাজীর্ণতা অপসারণ করে দারিদ্রতাকে জয় করে নারীরাও যে সুষ্ঠু ও উন্নত সমাজ গঠন করতে পারে তার উজ্জ্বল দৃষ্টান্ত কক্সবাজার জেলার রামু উপজেলার মধ্যম কাউয়ারখোপ ইউনিয়নের হিন্দুপাড়া গ্রামে জন্ম নেয়া এক আলোকিত নারী শিউলী শর্মা। স্বপ্ন আর কাজের মাধ্যমেই তৈরি হয় মেধা। ধৈর্য, ইচ্ছা আর কঠোর অধ্যবসায়ের মাধ্যমে তৈরি হয় যোগ্যতা। সেই যোগ্যতাই জীবনের পরিবর্তন ঘটায়। জীবনকে আলোকিত করে। এ সত্য শিউলী শর্মা নামের এক নারীর জীবন প্রতিষ্ঠিত করেছেন। যেখানে নারীর মর্যাদা প্রতিষ্ঠিত হয়, সেখানেই নারীর জীবন হয় সার্থক। যেখানে নারীর মর্যাদা সেখানেই সুখের ঠিকানা। নারীর অধিকারই নারীর মর্যাদা এ সত্যকে সামনে রেখেই শিউলী শর্মা কাজ শুরু করছেন। শিউলী শর্মার জন্ম মধ্যবিত্ত এক শিক্ষিত হিন্দু পরিবারে। সে সমাজের কাছে ছিল অবহেলিত। সমাজ সংসারের অনাচার, অবহেলা, কুসংস্কার একপর্যায়ে শিউলীকে বিষিয়ে তুলল।